**Csongrád Város Jegyzőjétől**

Száma: Pü/24-1/2021.

Témafelelős: Kruppa István

**E l ő t e r j e s z t é s**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** *Az Alsó- Tisza-menti Önkormányzati Társulás és az általa fenntartott intézmények 2021. évi költségvetésének véleményezése*

**Tisztelt Polgármester Úr!**

Tájékoztatom Önt arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 27/2020. (I. 29.) Korm. rendelet 1. §-ában *veszélyhelyzetet hirdetett ki 2021. február 8. napjától,* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** A Társulás esetében a polgármester jogkörében a Társulás Társulási Tanács Elnöke lép. Ez azt jelenti, hogy a Társulás Társulási Tanácsa nem tart ülést, döntést nem hoz, mert helyette és nevében a Társulás Társulási Tanácsa Elnöke jogosult eljárni.

Az Alsó- Tisza-menti Önkormányzati Társulás *Társulási Megállapodása* V. Fejezete 14. pontja akként rendelkezik, hogy minden Tagönkormányzat jogosult és egyben köteles *a Társulás adott évi* *költségvetése véleményezésére és annak minősített többséggel hozott határozatba foglalására.* Behelyettesítve a fenti rendelkezésbe, a Polgármester úr által hozott döntése kerül a Társulás Társulási Tanácsa Elnöke elé, aki a Tagönkormányzatok Polgármesterei döntéseit összegezve hozza meg határozatát a Társulás idei évi költségvetésére vonatkozóan.

Ezen kötelezettségnek eleget téve terjesztem be Önnek a Társulás 2021. évi költségvetésére vonatkozó előterjesztést és annak mellékleteit, melynek végrehajtásában érintett önkormányzatunk, a saját 2021. évi költségvetésében, az adott előirányzaton kiegészítő támogatás biztosításával és a Társulás működése során felmerült kiadásokhoz közös költség címén átadott pénzeszköz nyújtásában.

A tagönkormányzatok által alapított és a Társulás fenntartásába adott intézmények működtetésére irányadó bevételi- és kiadási előirányzatokat a Társulás Társulási Tanácsa Elnöke elé benyújtandó előterjesztéshez mellékelt táblázatok tartalmazzák.

Javaslom a tárgyban elfogadott előterjesztésben és mellékleteibe foglaltak jóváhagyását és annak a Társulás Társulási Tanácsa Elnöke számára való megküldését.

**Tisztelt Polgármester Úr!**

Indítványozom a tárgyi előterjesztés és annak határozata, a csatolt társulási előterjesztés és mellékletei változtatás nélküli elfogadását és a Társulás Társulási Tanácsa Elnöke számára való továbbítását.

2

**…../2021. (II. …) ……**

**Tárgy:** *Az Alsó- Tisza-menti Önkormányzati Társulás és az általa fenntartott intézmények 2021. évi költségvetésének véleményezése*

**Határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény felhatalmazása alapján a Kormány 27/2021. (I. 29.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** A Társulás esetében a polgármester jogkörében a Társulás Társulási Tanács Elnöke jár el.

1. Csongrád Városi Önkormányzat Polgármestere a tárgyi előterjesztést áttekintette és az Alsó- Tisza- menti Önkormányzati Társulás Társulási Megállapodása V. Fejezete 14. pontjában foglaltak szerint eljárva, változtatás nélkül

**e l f o g a d t a**

**az Alsó- Tisza-menti Önkormányzati Társulás és az általa fenntartott intézmények 2021. évi költségvetéséről szóló előterjesztésében foglaltakat.**

1. Csongrád Városi Önkormányzat Polgármestere ezen álláspontját tartalmazó határozata kivonatát a Társulás Társulási Tanácsa Elnöke döntéséhez csatolja, kezdeményezve a tárgyi előterjesztésben és mellékleteiben foglaltak jóváhagyását.
2. Csongrád Városi Önkormányzat Polgármestere kötelezettséget vállal arra, hogy a Társulás 2021. évi költségvetésében a Tagönkormányzatra jutó közös költség viselése címén felmerülő anyagi támogatás összegének a Társulás számlájára való átutaltatásáról (a Feladat-ellátási megállapodásban foglaltak szerint eljárva) gondoskodik.

Végrehajtás határideje: folyamatos

Végrehajtásért felelős: település polgármestere

Beszámolás határideje: végrehajtást követő soros ülés időpontja

Határozatról értesítést kap:

1. a Képviselő-testület tagjai
2. Alsó- Tisza-menti Önkormányzati Társulás elnöke
3. a Gazdálkodási iroda

Csongrád, 2021. február 16.

Dr. Juhász László

jegyző